ROMÂNIA

JUDETUL TIMIŞ
MUNICIPIUL TIMISOARA

PRIMAR

Nr. SC2017-24567/ 11.10.2017
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

privind aprobarea Planului Urbanistic de Detaliu “Construire casă familială cu 2 apartamente”, str. Apicultorilor nr. 4, Timişoara
1. Descrierea situatiei actuale

Terenul reglementat în cadrul Planului Urbanistic de Detaliu “Construire casă familială cu 2 apartamente”, str. Apicultorilor nr. 4, Timişoara, este situat în intravilanul municipiului Timişoara, în partea de sud a oraşului, în UTR 66, fiind delimitat la nord - strada Apicultorilor, la vest - parcela proprietate privată nr. top3416/1/2/a/1 cu casă si anexa, la est - parcela proprietate privată nr. top 3416/6 cu casă si anexa, la sud - canal Hc, fiind prin PUG Timişoara aprobat prin H.C.L. nr. 157/2002 si prelungit prin H.C.L. nr. 131/2017, ca fiind zonă de locuinţe pentru maxim 2 familii si funcţiuni complementare în regim de P – P+2E, POT max = 40%. 

Terenul reglementat în suprafaţă totală de 701 mp, este înscris în CF 443436 Timisoara, nr. cad. 443436, teren intravilan situat în str. Apicultorilor nr. 4, Timişoara, proprietari fiind ANTAL IOAN - GABRIEL şi ANTAL DANA, beneficiar ANTAL IOAN - GABRIEL, pentru care s-a obţinut acordul coproprietarului imobilului înscris in CF 443436 Timisoara, nr. cad. 443436 - ANTAL DANA, conform Declaraţiei notariale nr.  1112 din data de 18  iulie 2017.

Terenul reglementat este liber de construcţii.  

2. Schimbari preconizate şi rezultate aşteptate
Planul Urbanistic de Detaliu “Construire casă familială cu 2 apartamente”, str. Apicultorilor nr. 4, Timişoara, propune construirea unei locuinţe pentru maxim două familii în regim de maxim P+1E (conform PUG  - regim maxim admis P+2E).  

3. Alte informatii 

În conformitate cu prevederile Legii nr. 350/2001 privind autorizarea executării lucrărilor de construcţii, actualizată. pentru documentatia PUZ “Zonă urbanizare – zonă mixtă cu regim de construire închis, adiacentă principalelor artere de trafic”, str. Samuil Micu nr. 9, Timişoara,  a fost obţinut Certificatului de Urbanism nr. 2936 din 07.07.2016, respectiv prevederile Certificatului de Urbanism nr. 3068 din 11.07.2017, Avizul Arhitectului Sef nr. 17/ 21.09.2017;
4. Concluzii

Având în vedere prevederile legale expuse proiectul de hotărâre privind aprobarea Planului Urbanistic de Detaliu “Construire casă familială cu 2 apartamente”, str. Apicultorilor nr. 4, Timişoara, îndeplineşte condiţiile pentru a fi supus dezbaterii şi aprobării plenului consiliului local. 

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.
